b'\n_START_ARTICLE_\nOvi (Nokia)\n_START_PARAGRAPH_\nOvi (somu: "durvis") bija Nokia interneta pakalpojumu z\xc4\xabmols. Ovi pakalpojumus var\xc4\x93ja izmantot no mobilaj\xc4\x81m ier\xc4\xabc\xc4\x93m, datora (ar Nokia Ovi Suite pal\xc4\xabdz\xc4\xabbu) vai no t\xc4\xabmek\xc4\xbca. Galven\xc4\x81s pakalpojumu jomas: sp\xc4\x93les, kartes, mediji, zi\xc5\x86ojumapmai\xc5\x86a un m\xc5\xabzika. Ovi tika iek\xc4\xbcauti ar\xc4\xab tre\xc5\xa1\xc4\x81s puses pakalpojumi._NEWLINE_Ovi tika prezent\xc4\x93ts 2007. gada 29. august\xc4\x81. Publiski b\xc4\x93ta versija bija pieejama kop\xc5\xa1 2008. gada 28. augusta. Viens no pirmajiem Ovi elementiem bija j\xc5\xablij\xc4\x81 ieg\xc4\x81d\xc4\x81t\xc4\x81 mediju koplieto\xc5\xa1anas vietne Twango. Nokia saviem pakalpojumiem ieg\xc4\x81d\xc4\x81jas intelektu\xc4\x81los \xc4\xabpa\xc5\xa1umus, patentus un programmat\xc5\xabras komponentus. Tika ieg\xc4\x81d\xc4\x81ti uz\xc5\x86\xc4\x93mumi, piem\xc4\x93ram, Intellisync, NAVTEQ, Plazes, Gate5 un citi._NEWLINE_2009. gada 20. maij\xc4\x81 prezent\xc4\x93ts Ovi Maps Player API, kas \xc4\xbc\xc4\x81va m\xc4\x81jas lap\xc4\x81s iek\xc4\xbcaut Ovi kartes, izmantojot JavaScript._NEWLINE_2011. gada maij\xc4\x81 Nokia pazi\xc5\x86oja, ka p\xc4\x81rtrauks izmantot OVI z\xc4\xabmolu par labu Nokia z\xc4\xabmolam, lai nov\xc4\x93rstu z\xc4\xabmolu jucekli. Nokia turpina izmantot apak\xc5\xa1dom\xc4\x93nu store.ovi.com, kas v\xc4\x93l 2013. gada mart\xc4\x81 bija akt\xc4\xabvs.'